# J E G Y Z Ő K Ö N Y V

**Készült:** Iszkaszentgyörgy Községi Önkormányzat Képviselő-testületének **2014. szeptember 26-án** megtartott **nyilvános** üléséről.

**Az ülés helye:** Községháza (Iszkaszentgyörgy, Kossuth tér 1.) I. emeleti tanácskozóterme

**Jelen vannak:**

 **Gáll Attila polgármester**

**Ampli Ferenc alpolgármester**

**Kisné Szonn Ibolya képviselő**

 **Validuda Ferenc képviselő**

 **Pallag Róbert képviselő**

 **Tóth Károly képviselő**

 **Kadlecsik Gabriella képviselő**

**Tanácskozási joggal:**

 **Parajdi Cecília jegyző**

 **Harcz Erzsébet aljegyző**

**Gáll Attila polgármester** köszöntötte a megjelenteket, megállapította, hogy az ülés határozatképes, mivel a megválasztott 7 fős képviselő-testületből 7 fő képviselő jelen van. Tájékoztatta a testületet, hogy az ülésről hangfelvétel készül. Ismertette a napirendi javaslatot, amelyről a képviselő-testület az alábbiak szerint döntött.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**139/2014 (XI.26.) önkormányzati határozata**

*az ülés napirendjének elfogadásáról*

**Iszkaszentgyörgy Község Önkormányzat Képviselő-testülete a 2014. november 26-i nyilvános ülés napirendjét az alábbiak szerint fogadta el:**

**Napirendi pontok:**

1./ Javaslat Iszkaszentgyörgy Község Önkormányzat Képviselő-testületének szervezeti és működési szabályzatáról szóló 12/2013.(XII.20.) önkormányzati rendelet módosítására – a polgármester előterjesztésében

2./ Rendelet-tervezet a képviselői, bizottság elnöki és bizottsági tagi tiszteletdíj és természetbeni juttatásokról – a polgármester előterjesztésében

3./Beszámoló az Önkormányzat 2014. évi háromnegyed éves gazdálkodásáról – a polgármester előterjesztésében

4./ Tájékoztató az adóigazgatási feladatok ellátásáról, a helyi adófizetési kötelezettség teljesítésének helyzetéről, a kintlévőségek behajtása érdekében tett intézkedésekről- a jegyző előterjesztésében

5./ Javaslat idegenforgalmi adó bevezetésére, rendelet-tervezettel – a polgármester előterjesztésében

6./ Javaslat a HÉSZ módosítással kapcsolatos véleményezési eljárást lezáró döntés meghozatalára – a polgármester előterjesztésében

7./ Javaslat a községháza fűtésszolgáltatás vállalkozása szerződés keretében – a polgármester előterjesztésében

8./ Javaslat a település téli hó eltakarítási munkáira vállalkozási szerződés kötésére – a polgármester előterjesztésében

9./ Javaslat a Közép-Duna Vidéke Önkormányzati Hulladékgazdálkodási Társulás Társulási Tanácstag delegálására – a polgármester előterjesztésében

10./ Tájékoztatás az előző időszakban történt eseményekről, intézkedésekről – a polgármester előterjesztésében

11./ Egyebek.

12./ Bizottsági külsős tagok eskütétele

**NAPIREND TÁRGYALÁSA**

**1./ Javaslat Iszkaszentgyörgy Község Önkormányzat Képviselő-testületének szervezeti és működési szabályzatáról szóló 12/2013.(XII.20.) önkormányzati rendelet módosítására** – a polgármester előterjesztésében

**Gáll Attila polgármester**

Elmondta, hogy a napirendhez tartozó anyagok kiküldésre kerültek a képviselők között. A változás szükségességét elsősorban a jogszabályi változások adták.

Mivel kérdés és hozzászólás nem történt felkérte a képviselő-testületet szavazásra.

*A képviselő-testület* ***7 igen szavazattal*** *– egyhangúan – a következő rendeletet alkotta*

**Iszkaszentgyörgy Község Önkormányzat Képviselő-testületének**

**9/2014 (XII. 10.) önkormányzati rendelete**

Iszkaszentgyörgy Község Önkormányzat Képviselő-testületének szervezeti és működési szabályzatáról szóló 12/2013.(XII.20.) önkormányzati rendelet módosításáról

(rendelet a jegyzőkönyvhöz csatolva)

**-------------------**

**2./ Rendelet-tervezet a képviselői, bizottság elnöki és bizottsági tagi tiszteletdíj és természetbeni juttatásokról** – a polgármester előterjesztésében

**Gáll Attila polgármester**

Elmondta, hogy a képviselőkkel már egyeztetett, a tiszteletdíjról és a természetbeni juttatásokról is lemondtak. A rendelet megalkotása a Kormányhivatal felszólítására történik.

*A képviselő-testület* ***7 igen szavazattal*** *és* ***1 tartózkodással*** *a következő rendeletet alkotta*

**Iszkaszentgyörgy Község Önkormányzat Képviselő-testületének**

**10/2014 (XII. 10.) önkormányzati rendelete**

a képviselői, bizottság elnöki és bizottsági tagi tiszteletdíj és természetbeni juttatásokról

(rendelet a jegyzőkönyvhöz csatolva)

**-------------------**

**3./ Beszámoló az Önkormányzat 2014. évi háromnegyed éves gazdálkodásáról** – a polgármester előterjesztésében

**Gáll Attila polgármester**

Elmondta, hogy a képviselők a napirendi ponthoz kapcsolódó anyagokat előzetesen már megkapták. Az előterjesztésből megállapítható, hogy az Önkormányzat gazdálkodása időarányos. A bevételek 66%-on állnak, a kiadások 48,62 %on. Az önkormányzat lekötött vagyon körülbelül 33 millió forint.

**Tóth Károly képviselő Pénzügyi Bizottság elnöke**

Tájékoztatta Képviselő-testületet, hogy a Pénzügyi Bizottság a napirendi pontot megtárgyalta, és a háromnegyed éves teljesítésről szóló előterjesztést elfogadásra javasolta.

Kérdés és hozzászólás nem volt, a polgármester szavazásra tette fel az előterjesztést.

*A képviselő-testület* ***7 igen szavazattal*** *– egyhangúan – a következő határozatot hozta:*

**Iszkaszentgyörgy Község Önkormányzat Képviselő-testületének**

**140/2014 (XI.26.) önkormányzati határozata**

*az Önkormányzat 2014. évi háromnegyed éves gazdálkodásáról*

**Iszkaszentgyörgy Község Önkormányzat Képviselő-testülete testülete** **megtárgyalta** **az önkormányzat 2014. évi költségvetésének háromnegyed éves végrehajtásáról szóló tájékoztatót, amelyet az előterjesztés szerint elfogad.**

**-------------------**

**4/ Tájékoztató az adóigazgatási feladatok ellátásáról, a helyi adófizetési kötelezettség teljesítésének helyzetéről, a kintlévőségek behajtása érdekében tett intézkedésekről**- a jegyző előterjesztésében

**Gáll Attila polgármester**

Átadta a szót Parajdi Cecília jegyző asszonynak.

**Parajdi Cecília jegyző**

Elmondta, hogy az előterjesztés minden képviselő részére kiküldésre került. Szóban kiegészítette, hogy az előző időszakban folytatott tudatos munkájuk eredménye képpen utóbbi időben egyre kevesebb az adós kolléga behajtásokkal kapcsolatos feladata, ez annak is köszönhető, hogy az adózóknak lehetőséget adnak – indokolt esetben -a részletfizetésre és ezzel segítenek az adózóknak az átmeneti helyzetük megoldásában , illetve az adó is befolyik, legfeljebb nem egy összegben, hanem részletekben.

**Gáll Attila polgármester**

Elmondta, hogy a helyi adóztatás során jogszabályok szerint jár el az önkormányzati adóhatóság. A településen telekadó, kommunális adó, gépjármű adó, mely utóbbinak 40%-a marad az önkormányzatnál, és iparűzési adó fizetési kötelezettség van. Az adók beszedésével a tervezett szerint áll az önkormányzat. Hozzáfűzte, hogy a telekadó és kommunális adó tekintetében szigorú, helyszíni ellenőrzést tart majd az adóhatóság, ellenőrizni fogja a belterületi telkeket, és a beépített ingatlanokat is.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**141/2014 (XI.26.) önkormányzati határozata**

*az adóigazgatási feladatok ellátásáról, a helyi adófizetési kötelezettség teljesítésének helyzetéről, a kintlévőségek behajtása érdekében tett intézkedésekről*

**Iszkaszentgyörgy Község Önkormányzat Képviselő-testülete megtárgyalta és elfogadja az adóigazgatási feladatok ellátásáról, a helyi adófizetési kötelezettség teljesítésének helyzetéről, a kintlévőségek behajtása érdekében tett intézkedésekről szóló beszámolót az előterjesztés szerint.**

**-------------------**

**5./ Javaslat idegenforgalmi adó bevezetésére, rendelet-tervezettel** – a polgármester előterjesztésében

**Gáll Attila polgármester**

Elmondta véleménye szerint fontos, hogy a település elinduljon a turizmus, idegenforgalom felé. A kastély bekerült a TOP 40 állami kastélyok közé, vagyonkezelője a Forster lett. 2016-2018 között közel 40 milliárd forintot fognak ráfordítani a kastélyokra. Az Iszkaszentgyörgyi kastély kitűnő adottságokkal rendelkezik, szeretné továbbra is ha a kastély turisztikai hely lenne, ezért is tartja fontosnak ezt az adónem bevezetését minél korábban. Az IFA díja 300 Ft/éj/fő lenne. Az ebből befolyt bevételt az állam másfélszeresével kiegészíti az önkormányzat részére.

A rendelet 2014. december 1. napján lépne hatályba, és 2015. január 1-jétől lenne alkalmazandó.

**Kisné Szonn Ibolya képviselő**

Véleménye szerint nagyon jó ötlet, támogatja a bevezetését. Érdeklődött, hogy van e már statisztika, hogy körülbelül hány főről lehet szó évente.

**Gáll Attila polgármester**

Pontos létszámot nem tud mondani.

**Ampli Ferenc alpolgármester**

Véleménye szerint egy rövid ideig nagy bevételre nem számíthat a település ebből az adóból. Érdeklődött, hogy van e arra lehetőség, hogy a későbbiek folyamán vezessék be az IFÁ-t ha már tudják a pontos adatokat.

**Kadlecsik Gabriella képviselő**

Szerinte minél előbb be kell vezetni.

*A képviselő-testület* ***7 igen szavazattal*** *– egyhangúan – a következő rendeletet alkotta*

**Iszkaszentgyörgy Község Önkormányzat Képviselő-testületének**

**11/2014 (XI.28.) önkormányzati rendelete**

idegenforgalmi adó

(rendelet a jegyzőkönyvhöz csatolva)

**-------------------**

**6./ Javaslat a HÉSZ módosítással kapcsolatos véleményezési eljárást lezáró döntés meghozatalára** – a polgármester előterjesztésében

**Gáll Attila polgármester**

Tájékoztatta a Képviselő-testületet, Keresztes László HÉSZ módosítást igénylő megkeresésével kapcsolatban, az egyszerűsített eljárás keretében a vélemények – a csatoltak szerint – beérkeztek, a képviselő-testület döntése szükséges a vélemények elfogadásáról, azt követően kerülhet az állami főépítész elé.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**142/2014 (XI.26.) önkormányzati határozata**

*Iszkaszentgyörgy Község helyi építési szabályzat módosítás véleményezési szakasz lezárásához.*

**Iszkaszentgyörgy Község Önkormányzat Képviselő-testülete által indított – a kertes mezőgazdasági területek övezeti előírásainak módosítására vonatkozó - helyi építési szabályzat módosítás egyszerűsített eljárással történő véleményezése megtörtént.**

**A véleményezés során az érintett államigazgatási szervek részéről az állami főépítész fogalmazott meg észrevételt.**

**A tervezők a szakmai véleményben foglaltak szerint a tervet javították, illetve kiegészítették.**

**A véleményezési eljárásban résztvevő államigazgatási szervek és a partnerségi egyeztetésben résztvevők a tervvel kapcsolatban eltérő véleményt nem fogalmaztak meg.**

**A településfejlesztési koncepcióról, az integrált településfejlesztési stratégiáról
és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 34. § (1) bekezdése értelmében azt az érdekeltet, aki az eljárás során az eljárási szabályokban meghatározott határidőn belül nem adott - államigazgatási szerv esetében jogszabályon alapuló - véleményt, az adott eljárási szakaszban kifogást nem emelő véleményezőnek kell tekinteni.**

**Az Országos Vízügyi Főigazgatóságot, a Fejér Megyei Kormányhivatal Földhivatalát és a Veszprémi Bányakapitányságot kifogást nem adó véleményezőnek tekinti az önkormányzat.**

**A Képviselő-testület - a Fehér Vártervező Kft 2014. november keltezésű főépítészi záró véleményezésre elkészített tervdokumentációja alapján - a településrendezési eszközök módosítása tekintetében a véleményezési szakaszt lezárja.**

**A Képviselő-testület felkéri a Polgármestert, hogy az állami főépítészhez a tervet nyújtsa be végső véleményezésre.**

**Felelős: Gaál Attila polgármester**

**Határidő: 2014. december 1.**

**-------------------**

**7./ Javaslat a községháza fűtésszolgáltatás vállalkozási szerződés keretében** – a polgármester előterjesztésében

**Gáll Attila polgármester**

Elmondta, hogy a napirendi pontot a Pénzügyi Bizottság már megtárgyalta.

**Tóth Károly Pénzügyi Bizottság Elnöke**

A Pénzügyi Bizottság az árajánlatot megtárgyalta, javasolta elfogadásra.

**Gáll Attila polgármester**

Javasolta elfogadásra azzal a módosítással, ha nem tudja vállalni az aprítékos fűtést az Iszkom Kft, akkor a fűtés folyamán felmerült többlet költséget a Kft fizeti.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**143/2014 (XI.26.) önkormányzati határozata**

*a községháza és egészségház fűtésszolgáltatás ügyében*

**Iszkaszentgyörgy Község Önkormányzat Képviselő-testülete a Községháza és Egészségház fa-aparítékos fűtési rendszerének üzemeltetésével az ISZKOM Kft-t bízza meg 600.000.-Ft/év+ÁFA vállalási árért, havi 100.000.- Ft + áfa 6 havi egyenlő részletben történő megfizetés feltételével a 2014-2015-ös fűtési idényre szólóan.**

**A képviselő-testület felhatalmazza a polgármestert a vállalkozói szerződés aláírására.**

**-------------------**

**8./ Javaslat a település téli hó eltakarítási munkáira vállalkozási szerződés kötésére** – a polgármester előterjesztésében

**Gáll Attila polgármester**

Elmondta, hogy a tavalyi évhez hasonlóan, ugyanazokkal a feltételekkel az ISZKOM Kft-t bízta meg a feladatok ellátásával. A feladatot 2014. december 1 – 2015. március 1-i időszakban fogja ellátni.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**144/2014 (XI.26.) önkormányzati határozata**

*a téli hó-eltakarítás és síkosság mentesítési készenléti díj ügyében*

**Iszkaszentgyörgy Község Önkormányzatának Képviselő-testülete a téli hó-eltakarítás és síkosság mentesítési feladatok ellátásával az ISZKOM Kft-t bízza meg a benyújtott árajánlatában foglalt feltételekkel.**

**A Képviselő-testület 2014. december 1- 2015. március 1-ig szóló határozott időre vállalkozási szerződést köt az ISZKOM Kft-vel az önkormányzat tulajdonában és fenntartásában lévő utak hó-eltakarítási, síkosság mentesítési munkáinak elvégzésére, a gépi hó-eltakarítás és síkosság mentesítési feladatokra: 7.500.-Ft/óra+ÁFA, illetve havi 80.000.-Ft + ÁFA készenléti díj meghatározásával.**

**Felhatalmazza a polgármestert a vállalkozási szerződés- fentieknek megfelelő tartalmú- aláírására.**

**Határidő: azonnal**

**Felelős: Gáll Attila polgármester**

**-------------------**

**9./ Javaslat a Közép-Duna Vidéke Önkormányzati Hulladékgazdálkodási Társulás Társulási Tanácstag delegálására** – a polgármester előterjesztésében

**Gáll Attila polgármester**

Tájékoztatta a képviselőket, hogy a Társulást körülbelül 170 település alkotja. Elmondta, hogy eddig a polgármester képviselte az Önkormányzatot, de ki kell jelölni egy olyan személyt, aki a polgármester akadályoztatása esetén képviseli a település érdekeit a tanácsban, javasolta erre a posztra Ampli Ferenc alpolgármester urat.

**Gáll Attila polgármester és Ampli Ferenc alpolgármester:**

Érintettséget jelentettek be.

*A képviselő-testület 6 igen szavazattal, 1 tartózkodás mellett Gáll Attila személyes érintettsége ügyében a következő határozatot hozta:*

**Iszkaszentgyörgy Község Önkormányzat Képviselő-testülete**

**145/2014. (XI.26.) önkormányzati határozata**

*Gáll Attila személyes érintettsége ügyében*

**Iszkaszentgyörgy Község Önkormányzat Képviselő-testülete Gáll Attila polgármester – személyes érintettsége miatt – a Közép-Duna Vidéke Önkormányzati Hulladékgazdálkodási Társulás Társulási Tanácstag delegálásáról szóló döntéshozatalból nem zárja ki.**

**------------------------**

*A képviselő-testület 6 igen szavazattal, 1 tartózkodás mellett Ampli Ferenc személyes érintettsége ügyében a következő határozatot hozta:*

**Iszkaszentgyörgy Község Önkormányzat Képviselő-testülete**

**146/2014. (XI.26.) önkormányzati határozata**

*Ampli Ferenc személyes érintettsége ügyében*

**Iszkaszentgyörgy Község Önkormányzat Képviselő-testülete Ampli Ferenc****alpolgármester – személyes érintettsége miatt – a Közép-Duna Vidéke Önkormányzati Hulladékgazdálkodási Társulás Társulási Tanácstag delegálásáról szóló döntéshozatalból nem zárja ki.**

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**147/2014 (XI.26.) önkormányzati határozata**

*a Közép-Duna Vidéke Önkormányzati Hulladékgazdálkodási Társulás Társulási Tanácstag delegálása ügyében*

**Iszkaszentgyörgy Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 94.§ (2) bekezdése alapján a Közép-Duna Vidéke Hulladékgazdálkodási Társulás Társulási Tanácsban való önkormányzati képviseletre Gáll Attila polgármestert delegálja. A polgármester akadályoztatása idején Ampli Ferenc alpolgármester képviseli a Tanácsban Iszkaszentgyörgy Község Önkormányzatát.**

**-----------------------**

**10./ Tájékoztatás az előző időszakban történt eseményekről, intézkedésekről** – a polgármester előterjesztésében

**Gáll Attila polgármester**

Elmondta, hogy az október végi alakuló ülés után összeült a képviselő-testülettel és tájékoztatta őket az aktuális ügyekről. Az E-on által végzett karbantartás miatt már második napja nincsen áram a Rákóczi, Dózsa és a Kossuth utcákban. November 24-én megtörtént a zöld hulladék elszállítása a településről. A nyilvános testületi ülés előtt megtartotta a képviselő-testület az évente tartandó közmeghallgatást.

**Tóth Károly képviselő**

Elmondta, hogy a zöld hulladék gyűjtéskor tőle és még sok embertől nem vitték el a kirakott zsákokat.

**Kisné Szonn Ibolya képviselő**

Elmondta, hogy az iskolában van egy nagy kukányi pet palack, érdeklődött, hova lehetne elvinni őket.

**Gáll Attila polgármester**

Felkérte Parajdi Cecília jegyző asszonyt, nézzen utána, hova lehet elvitetni a pet palackokat.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**148/2014 (XI.26.) önkormányzati határozata**

*a polgármester előző időszakban végzett munkáról szóló tájékoztatójáról*

**Iszkaszentgyörgy Község Önkormányzat képviselő-testülete a polgármesternek az előző időszakban** **történt eseményekről, intézkedésekről szóló tájékoztatását tudomásul vette.**

**------------------------**

**11./ Egyebek.**

**1/ Javaslat a régi sportöltöző épületének szigetelésére –** a polgármester előterjesztésében

**Gáll Attila polgármester**

Elmondta, hogy a régi sportöltöző épülete egyre csak romlik a változó időjárás miatt. Javasolta az épület beburkolását. Molnár Jánostól kapott a munka elvégzésére árajánlatot, véleménye szerint az idei évben legyen elvégeztetve, azzal a módosítással, hogy a színezés ne legyen benne. Így, mintegy 696 000 ft lenne az ára.

**Validuda Ferenc képviselő**

Javasolta, hogy az épület beburkolása előtt vas ajtók kicserélését, hogy ne kelljen kétszer dolgozni vele.

**Gáll Attila polgármester**

Kért árajánlatot, de még nem érkezett meg.

**Parajdi Cecília jegyző**

Elmondta, hogy 100 000 ft összegtől magasabb összegű beszerzés esetén 3 árajánlatot kell kérni a munkára.

**Kisné Szonn Ibolya képviselő**

Mindenképpen a 3 árajánlat bekérését tartja célszernek, hiszen eddig is ezt az eljárást követték. Érdeklődött, hogy ha egy hónappal később kezdik meg a munkát az mennyiben befolyásolná a tevékenységet.

**Tóth Károly képviselő**

Elmondta, hogy 5 fok alatt nem szerencsés hozzáfogni az ilyen munkálatoknak. Megkérdezte, hogy ez miért nem jutott a sportegyesületnek előbb eszébe.

**Gáll Attila polgármester**

Elmondta, hogy ezt a munkát már korábban el kellett volna végezni, de várták a KEOP-os pályázat kiírását, amire sajnos nem került sor. Azért sürgeti a munkát, mert most lát rá lehetőséget.

Kérte a képviselő-testület felhatalmazását a további 2 árajánlat bekérésére 1,2 millió forint erejéig, a beruházási előirányzat terhére és a beérkezett ajánlatok közül a legkedvezőbb kiválasztására. Az ajánlatok beérkezését követően a Pénzügyi Bizottsággal egyeztetve fogja csak a szerződést aláírni.

*A képviselő-testület a javaslatról* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**149/2014 (XI.26.) önkormányzati határozata**

*a régi sportöltöző épületének szigetelése ügyében*

**Iszkaszentgyörgy Község Önkormányzat Képviselő-testülete a régi sport öltöző szigetelése munkáinak elvégzésével összefüggésben felhatalmazza a polgármestert, hogy a beérkezett árajánlathoz további két árajánlatot kérjen be. A három árajánlat közül a Pénzügyi Bizottság előzetes véleményét kikérve legfeljebb 1.200 e Ft bekerülési költséggel a legkedvezőbb ajánlatot tevőt kiválassza. A képviselő-testület felhatalmazza a polgármestert a vállalkozói szerződés aláírására, amelyről a képviselő testület soron következő ülésén beszámol.**

**------------------------**

**2/Javaslat az Ikszt épületének homlokzat szigetelésére –** a polgármester előterjesztésében

**Gáll Attila polgármester**

Elmondta, hogy a napirendi pontot az Pénzügyi Bizottság megtárgyalta, javasolta az Iszkom Kft árajánlatát az Ikszt épületének homlokzat szigetelésére elfogadásra.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**150/2014 (XI.26.) önkormányzati határozata**

*az Ikszt épületének homlokzat szigetelése ügyében*

**Iszkaszentgyörgy Község Önkormányzat Képviselő-testülete az IKSZT épület délnyugati homlokzatának szigetelési munkáival az ISZKOM Kft-t bízza meg, az árajánlatának megfelelő 496.599 Ft+ áfa, összesen 630.680 Ft bekerülési költséggel az önkormányzat 2014. évi költségvetés beruházási céltartaléka terhére.**

**A képviselő-testület felhatalmazza a polgármestert a vállalkozói szerződés aláírására.**

**------------------------**

**3/ Javaslat az iszkaszentgyörgyi spotöltözőben lévő gázkazán és használati melegvíztároló cseréjére –** a polgármester előterjesztésében

**Gáll Attila polgármester**

Elmondta, hogy az árajánlat a képviselők részére kiküldésre került, javasolta az árajánlat elfogadását.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**151/2014 (XI.26.) önkormányzati határozata**

*a spotöltözőben lévő gázkazán és használati melegvíztároló cseréje ügyében*

**Iszkaszentgyörgy Község Önkormányzat Képviselő-testülete a spotöltözőben lévő gázkazán és használati melegvíztároló cseréjére bekért árajánlatok közül a****Laguna Épületgépészet Krajczár Krisztina Ev és Mihók Lászlót EV-t választotta ki az árajánlatában foglalt 278.000 Ft ajánlati ár elfogadásával az önkormányzat 2014. évi költségvetés beruházási céltartaléka terhére.**

**A képviselő-testület felhatalmazza a polgármestert a vállalkozói szerződés aláírására.**

**------------------------**

**4/ Javaslat a Kincsesi-Kossuth utcai sárga villogó berendezés ügyében –** a polgármester előterjesztésében

**Gáll Attila polgármeste**

Javasolta a Kossuth utca – Kincsei út csatlakozásában lévő gyalogátkelőhelynél a veszélyes közlekedés miatt sárga villogó berendezés telepítését sebesség mérővel mindkét irányból.

**Tóth Károly képviselő**

Fekvő rendőr nem lenne jobb megoldás.

**Gáll Attila polgármester**

Nem mert a kanyar miatt életveszélyes.

**Kadlecsik Gabriella képviselő**

Radar Kontroll tábla nem lenne megfelelőbb és olcsóbb?

**Kisné Szonn Ibolya képviselő**

Véleménye szerint jó ötlet, és szükséges is oda a veszélyes közlekedés miatt, egyre több kisgyerekes család lakik arra.

**Gáll Attila polgármester**

Elmondta, hogy a közútkezelő igazgatója javasolta a sárga villogó lámpát és felolvasta a Kresz-Terv 2000 Kft árajánlatát a tervezési munkáról, amit javasolt elfogadásra.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**152/2014 (XI.26.) önkormányzati határozata**

*a Kincsesi-Kossuth utcai sárga villogó berendezés ügyében*

**Iszkaszentgyörgy Község Önkormányzat Képviselő-testülete a Kossuth utca – Kincsesi út csatlakozásában lévő gyalogátkelőhelynél telepítendő sárga villogó berendezés tervének elkészítése ügyében a KRESZ-TERV 2000 Kft - Fogarasi Gábort bízza meg, az árajánlatában foglalt 375.000.-Ft+ áfa bekerülési költséggel az önkormányzat 2014. évi költségvetés beruházási céltartaléka terhére.**

**A képviselő-testület felhatalmazza a polgármestert a vállalkozói szerződés aláírására.**

**------------------------**

**5/ Javaslat a Petőfi utcai közvilágítás ügyében –** a polgármester előterjesztésében

**Gáll Attila polgármester**

Elmondta, hogy a Petőfi utca Székesfehérvárról iszkaszentgyörgy irányában lévő jobb oldalára javasolja a sárga közvilágítást, az E-on javasolt tervezőt is, és javasolta a terveztetés elvégzését.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**153/2014 (XI.26.) önkormányzati határozata**

*a Petőfi utcai közvilágítás ügyében*

**Iszkaszentgyörgy Község Önkormányzat Képviselő-testülete a Petőfi utcai közvilágítás megoldására az új lámpaoszlopok tervezését (Petőfi S. u 18 db, Kincsesi út 9 db) 450 000.—Ft+ áfa költséggel, továbbá alaptérkép készítés 150 000.- ft+ áfa költséggel a Primszek-Terv Bt ( 8000. Székesfehérvár, Iglói u 2/a) ajánlattevőtől megrendeli az önkormányzat 2014. évi költségvetés beruházási céltartaléka terhére.**

**A képviselő-testület felhatalmazza a polgármestert a vállalkozói szerződés aláírására.**

**------------------------**

**6/ Javaslat a 2503 hrsz számú út eladás ügyében -**  polgármester előterjesztésében

**Gáll Attila polgármester**

Elmondta, hogy megkereste a kőbánya vezetése a 2503 hrsz út megosztás utáni egy szakaszának megvásárlásával kapcsolatban.

**Kisné Szonn Ibolya képviselő**

Érdeklődött, hogy az ott lakókat érintené –e a terület vásárlás?

**Gáll Attila polgármester**

Nem érintené, mivel az ottani telkeket a Bánya már felvásárolta, előnye lenne viszont, hogy kevesebb zajhatás érné a települést, mert a törőket át tudnák telepíteni és ott tudnának bányászni ahol jelenleg nem tudnak. Javasolta az eljárás során az értékbecslés elvégzését.

**Tóth Károly képviselő** Nyilatkozzanak a kőtörők áttelepítéséről.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**154/2014 (XI.26.) önkormányzati határozata**

*a 2503 hrsz számú út megosztásával kialakuló ingatlanrész értékesítéséről*

**Iszkaszentgyörgy Község Önkormányzat Képviselő-testülete megtárgyalta a Köka Kft. terület vásárlási kérelmét és azzal kapcsolatban a következő döntést hozza:**

**A képviselő-testület elviekben támogatja a Köka Kft. kérelmét és nyilatkozik, hogy a megosztást követően, a szükséges útügyi hatósági engedélyek és értékbecslés birtokában dönt az iszkaszentgyörgyi 2503 hrsz-ú ingatlanból kialakuló 2503/2 hrsz-ú ingatlan forgalomképessé tételéről és értékesítéséről, azzal, hogy a megosztással és értékesítéssel kapcsolatos valamennyi költség a kérelmező Kőka kft-t terheli.**

**A képviselő-testület felhatalmazza a polgármestert a szükséges intézkedések megtételére.**

**------------------------**

**7/ Csontos Péter kérelme a 0222 hrsz számú árok megvásárlásával kapcsolatban –** előterjeszti a polgármester

**Gáll Attila polgármester**

Elmondta, hogy az előterjesztés kiküldésre került a képviselők részére. Elmondta, hogy ez a terület a ház mögötti rész, ami a nagyárok mellett helyezkedik el. Javasolta az értékbecslés megkérését a telekkel kapcsolatban.

*A képviselő-testület* ***7 igen szavazattal*** *– egyhangúan – a következő határozatot hozta*

**Iszkaszentgyörgy Község Önkormányzat Képviselő-testületének**

**155/2014 (XI.26.) önkormányzati határozata**

*a 0222 hrsz számú árok megvásárlása ügyében*

**Iszkaszentgyörgy Község Önkormányzat Képviselő-testülete megtárgyalta a Csontos Péter terület vásárlási kérelmét és azzal kapcsolatban a következő döntést hozza:**

**A képviselő-testület elviekben támogatja Csontos Péter kérelmét és nyilatkozik, hogy a megosztást követően, a szükséges engedélyek és értékbecslés birtokában dönt az iszkaszentgyörgyi 0222 hrsz-ú ingatlanból kialakuló ingatlan forgalomképessé tételéről és értékesítéséről, azzal, hogy a megosztással és értékesítéssel kapcsolatos valamennyi költség a kérelmezőt terheli.**

**A képviselő-testület felhatalmazza a polgármestert a szükséges intézkedések megtételére.**

**------------------------**

**8/ Javaslat az Iszkaszentgyörgyi Közös Önkormányzati Hivatalból Csór kiválása ügyében** – a polgármester előterjesztésében

**Gáll Attila polgármester:**

Elmondta a képviselő testületnek, hogy tegnapelőtt tájékoztatta őt telefonon Csete Krisztián polgármester, hogy a Csóri Önkormányzat ki kíván válni a Közös Hivatali társulásból. Tudomása szerint ezt a döntésüket egy rendkívüli képviselő-testületi ülésen hozták meg azzal, hogy a Csóri Önkormányzat vállal minden költséget a kiválással kapcsolatban.

Elmondta, hogy ő szeretne továbbra is a Csóri (és a Bakonykúti) Önkormányzattal együtt dolgozni, nem szeretné, ha a Közös Hivatal szétszakadna.

Meggyőződése, hogy mindkét település érdeke az együttmunkálkodás és az a közös munka, amit az elmúlt 2 évben végeztek, az nem volt hiábavaló, kár lenne alapos megfontolás, okok, érvek nélkül csak úgy felrúgni.

A két települést sokkal több minden köti össze, mint ami elválasztja és az egymás mellett élő kisebb települések a jövőben még inkább egymásra lesznek utalva.

Szerinte nem életszerű egy tác-csőszi társuláshoz való csatlakozás, nincs hosszútávon létjogosultsága, a csóriakat semmi nem kötötte eddig sem Táchoz, viszont Iszkaszentgyörgyhöz annál több: családi kötelékek, közös ivóvízvezeték, közös szociális intézmény, közös takarékszövetkezeti ügyfélkör, közös rendőrségi körzet, tűzoltók, polgárőrök, nyugdíjasok, sportolók közös alkalmai, az Iszka-hegy és még hosszan lehetne sorolni.

Javasolta, hogy hozzanak olyan döntést, amelyben tudomásul veszik a csóriak meghozott döntését, de tisztelettel felkérik Csór Község Önkormányzatát, hogy fontolja meg a Közös Önkormányzati Hivatalból való kiválási szándékát, azt tűzze ismételten napirendre és amennyiben szükséges, tárgyaljanak a közös munka további feltételeiről az állampolgároktól nyert új felhatalmazás alapján.

**Parajdi Cecília jegyző:**

A polgármester által elmondottakhoz kapcsolódóan, hozzáfűzte, hogy az önkormányzati választásokat követően került volna sor a Közös Hivatal Csóri Kirendeltséget érintő létszám bővítés egyeztetésére, amiről a választásokat megelőzően már szót váltottak. Az önkormányzatoknak Alaptörvényben és az önkormányzati törvényben biztosított joga hivatal, közös hivatal létrehozása. A jogszabály nem ír elő a képviselő-testület számára különös véleménykérési, egyeztetési szabályokat. Ha a csóri önkormányzat rendkívüli ülésen hozott erről döntést, esetleg a lakosság előzetes megkérdezése, tájékoztatása nélkül, az a csóri önkormányzat felelőssége. A hivatal létrehozás, közös hivatalhoz csatlakozás kiválás joga a képviselő-testület jogosítványa, a csóri önkormányzat ezt a döntését az erre nyitva álló határidőben meghozta.

Elmondta, hogy véleménye szerint a Csóri Önkormányzat képviselő-testülete az általa meghozott döntést már nem módosítja és valószínűleg nem is vonja vissza.

*A képviselő-testület a javaslatról 7 igen szavazattal, egyhangúlag a következő határozatot hozta:*

**Iszkaszentgyörgy Község Önkormányzat Képviselő-testületének**

**156/2014 (XI.26.) önkormányzati határozata**

*az Iszkaszentgyörgyi Közös Önkormányzati Hivatalból Csór Község Önkormányzatának kiválásával kapcsolatos javaslat*

**Iszkaszentgyörgy Község Önkormányzat Képviselő-testülete megtárgyalta Csór Község Önkormányzat Képviselő-testületének az Iszkaszentgyörgyi Közös Önkormányzati Hivatalból történő kiválási szándékáról szóló 168/2014.**

**( XI.17.) önkormányzati határozatában foglaltakat.**

**A képviselő-testület tudomásul veszi Csór Község Önkormányzat Képviselő-testülete döntését, amelyhez azonban kinyilvánítja, hogy a maga részéről a társulás további fenntartását javasolja és kezdeményezi.**

**A képviselő-testület** **tisztelettel felkéri Csór Község Önkormányzatát, hogy fontolja meg a Közös Önkormányzati Hivatalból való kiválási szándékát, azt tűzze ismételten napirendre és amennyiben szükséges, tárgyaljanak a közös munka további feltételeiről az állampolgároktól nyert új felhatalmazás alapján.**

**A képviselő-testület felhatalmazza a polgármestert a tárgyalások lefolytatására.**

**------------------------**

**12./ Bizottsági külsős tagok eskütétele**

**Gáll Attila polgármester**

Felkérte Kálmán Józsefet az eskütétel megtételére.

(az eskü szövege a jegyzőkönyvhöz csatolva)

**------------------------**

Mivel több hozzászólás nem volt, a polgármester az ülést bezárta.

K. m. f.

 **Gáll Attila Parajdi Cecília**

 **polgármester jegyző**